१५ दिनों से 6 गांवों को पानी नहीं
भास्कर न्यूज-!- मदनगंज किशनगढ़
बीसलपुर पाइप लाइन पर अवैध कनेक्शनों की भरमार की सूचना पर जलदाय विभाग ने कनेक्शन काटा तो लोगों ने पाइप लाइन ही क्षतिग्रस्त कर दी। नतीजतन करीब ६ गांवों के लोग १५ दिनों से पानी के लिए तरस रहे हैं।
पाइप लाइन से अवैध कनेक्शन की सूचना पर शनिवार को जलदाय विभाग के कनिष्ठ अभियंता ग्रामीण सुरेन्द्र कुमार टीम के साथ बालापुरा व काढ़ा गांव पहुंचकर पांच अवैध कनेक्शन काटे। इधर जलदाय विभाग की टीम ने अवैध कनेक्शन काटे और उधर ग्रामीणों ने बीसलपुर पाइप लाइन फोड़ दी। इस कारण इस क्षेत्र के ६ गांवों में जलापूर्ति प्रभावित हो रही है। इन गांवों के लोगों ने चेतावनी देते हुए कहा कि अगर अब हमारे गांवों की जलापूर्ति प्रभावित हुई तो उग्र आंदोलन करने के लिए मजबूर होंगे। उधर जलदाय विभाग के अधिकारियों ने चेतावनी दी कि सोमवार से इन क्षेत्रों में घर-घर तलाशी अभियान पुलिस की मौजूदगी में चलाया जाएगा। जिनके घर में अवैध कनेक्शन पाए गए, उनके खिलाफ कठोर कार्रवाई की जाएगी।
hin_Deva bho_Deva hin_Deva hin_Deva